pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรม อ. ห่วงสุขภาพคนในชุมชนหนาแน่น เน้นย้ำสุขอนามัย–ล้างมือ-สวมหน้ากากผ้า สกัดโควิด-19 [กระทรวงสาธารณสุข]
วันศุกร์ที่ 24 เมษายน 2563
กรม อ. ห่วงสุขภาพคนในชุมชนหนาแน่น เน้นย้ําสุขอนามัย–ล้างมือ-สวมหน้ากากผ้า สกัดโควิด-19 [กระทรวงสาธารณสุข]
กรม อ. ห่วงสุขภาพคนในชุมชนหนาแน่น เน้นย้ําสุขอนามัย–ล้างมือ-สวมหน้ากากผ้า สกัดโควิด-19
กรมอนามัย กระทรวงสาธารณสุข ออกคําแนะนําด้านสาธารณสุขในพื้นที่ชุมชนทีอยู่อาศัยกันอย่างหนาแน่น ให้ผู้นําชุมชน ดูแลสุขภาพประชาชนในชุมชน โดยให้ปฏิบัติตามคําแนะนําหมั่นล้างมือบ่อย ๆ สวมหน้ากากผ้าหรือหน้ากากอนามัย เว้นระยะห่างอย่างน้อย 1-2 เมตร เพื่อสร้างเกราะป้องกันโควิด-19
แพทย์หญิงพรรณพิมล วิปุลากร อธิบดีกรมอนามัย กล่าวว่า ในช่วงการระบาดเชื้อโควิด-19 กรมอนามัยร่วมกับผู้นําชุมชนจัดทําแนวทางการปฏิบัติเพื่อช่วยให้ผู้ที่อาศัยในชุมชนที่มีพื้นที่ค่อนข้างหนาแน่นสามารถใช้ชีวิตได้อย่างปลอดภัยมากขึ้น โดยขอให้จัดจุดคัดกรอง สนับสนุนหน้ากากอนามัยหรือหน้ากากผ้า เจลแอลกอฮอล์ สบู่ และเครื่องวัดอุณหภูมิ ให้กับผู้ที่ทําหน้าที่คัดกรอง หลีกเลี่ยงการจัดกิจกรรมที่มีคนรวมกันจํานวนมาก จัดรถรับ-ส่งผู้ป่วย หรือการรับยาแทนกลุ่มผู้สูงอายุ ผู้มีโรคประจําตัว และผู้ด้อยโอกาสอื่น ๆ และจัดทําฐานข้อมูลของกลุ่มดังกล่าวเพื่อใช้ในการติดตามช่วยเหลือ รวมทั้งให้คนในชุมชนยึดหลักมาตรการเว้นระยะห่างทางสังคม (Social Distancing) อย่างน้อย 1-2 เมตร และหมั่นล้างมือด้วยสบู่และน้ําเป็นประจํา สวมหน้ากากผ้าทุกครั้ง เมื่อออกจากบ้าน และสังเกตสุขภาพของตนเอง หากพบมีอาการไข้ ไอ จาม หรือเหนื่อยหอบ ให้ไปพบแพทย์ทันที
แพทย์หญิงพรรณพิมล กล่าวต่อไปว่า เนื่องจากที่พักอาศัยในชุมชนส่วนใหญ่มีพื้นที่จํากัดและอยู่ร่วมกันหลายคน จึงต้องเน้นย้ําสุขอนามัยส่วนบุคคล ไม่ใช้ของส่วนตัวร่วมกัน หมั่นทําความสะอาดที่พักโดยเฉพาะจุดที่มีการใช้งานร่วมกัน เช่น ลูกบิดประตู โต๊ะ เก้าอี้ ห้องส้วม ของใช้ในบ้าน ด้วยน้ํายาทําความสะอาดหรือน้ํายาฆ่าเชื้อโรค ซักและทําความสะอาดเครื่องนอนสม่ําเสมอ ดูแลให้มีการระบายอากาศภายในบ้าน เปิดประตู หน้าต่างให้ได้รับแสงแดดธรรมชาติส่องทั่วถึงภายในบ้านอย่างน้อยวันละครั้ง และให้มีการคัดแยกขยะโดยทิ้งในภาชนะที่มี ฝาปิดหรือถุงขยะที่สามารถมัดปากถุงได้มิดชิด แล้วนําไปทิ้งบริเวณจุดรวบรวมที่องค์กรปกครองส่วนท้องถิ่นจัดไว้ให้เพื่อนําไปกําจัดอย่างถูกต้องต่อไป
“ทั้งนี้ สําหรับร้านค้า ตลาด ร้านอาหาร และแผงลอยขายอาหารในชุมชน ต้องกํากับให้มีการดูแลความสะอาดของสถานที่ อุปกรณ์และสุขนิสัยผู้สัมผัสอาหาร ให้เป็นตามหลักสุขาภิบาลอาหาร และในกรณีที่ชุมชนพบมีผู้ป่วยยืนยันสัมผัสเชื้อโควิด-19 หรือสถานที่ใดสถานที่หนึ่งเป็นจุดแพร่เชื้อ เจ้าของสถานที่ต้องหยุดให้บริการ 3 วัน และทําความสะอาดฆ่าเชื้อทันทีภายใน 24 ชั่วโมง ภายใต้การกํากับดูแลของพนักงานควบคุมโรคติดต่อ” อธิบดีกรมอนามัย กล่าวในที่สุด
******************
ศูนย์สื่อสารสาธารณะ/ 24 เมษายน 2563
รัฐบาลไทย-ข่าวทำเนียบรัฐบาล-เยาวชนโครงการ Asia-Pacific Youth Exchange (APYE) เข้าเยี่ยมชมพิพิธภัณฑ์การศึกษาไทย ศธ.
วันพฤหัสบดีที่ 19 กรกฎาคม 2561
เยาวชนโครงการ Asia-Pacific Youth Exchange (APYE) เข้าเยี่ยมชมพิพิธภัณฑ์การศึกษาไทย ศธ.
ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ พร้อมด้วยนางวัฒนาพร ระงับทุกข์ รองปลัดกระทรวงศึกษาธิการ และนางสาวทินสิริ ศิริโพธิ์ รองเลขาธิการคุรุสภา ให้การต้อนรับคณะเยาวชนและเจ้าหน้าที่จากโครงการ 4th Asia-Pacific Youth Exchange (APYE)
ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ พร้อมด้วยนางวัฒนาพร ระงับทุกข์ รองปลัดกระทรวงศึกษาธิการ และนางสาวทินสิริ ศิริโพธิ์ รองเลขาธิการคุรุสภา ให้การต้อนรับคณะเยาวชนและเจ้าหน้าที่จากโครงการ 4th Asia-Pacific Youth Exchange (APYE): Youth Impact for the SDGs พร้อมนําเยี่ยมชมพิพิธภัณฑ์การศึกษาไทยกระทรวงศึกษาธิการ เมื่อวันพุธที่ 18 กรกฎาคม 2561 ณ อาคารราชวัลลภ กระทรวงศึกษาธิการ
ม.ล.ปริยดา ดิศกุลกล่าวต้อนรับในนามของกระทรวงศึกษาธิการ ว่ายินดีต้อนรับคณะเยาวชนจากโครงการ APYE ในการเยี่ยมชมพิพิธภัณฑ์การศึกษาไทย (Museum of Thai Education) ซึ่งตั้งอยู่ภายในอาคารราชวัลลภ กระทรวงศึกษาธิการ ซึ่งอาคารแห่งนี้มีอายุมานานกว่า 126 ปี โดยเมื่อปี 2559 ได้มีการบูรณะซ่อมแซมอาคารราชวัลลภจนถึงปัจจุบันใกล้จะเสร็จสมบูรณ์แล้ว
คณะเยาวชนจาก APYE ถือเป็นผู้เยี่ยมชมจากต่างประเทศกลุ่มแรก ที่ได้เข้าเยี่ยมชมพิพิธภัณฑ์การศึกษาแห่งนี้ จึงขอให้ทุกคนได้รับความรู้เกี่ยวกับการศึกษาในประเทศไทยตั้งแต่อดีตจนถึงปัจจุบัน และสนุกไปกับการเยี่ยมชมพิพิธภัณฑ์การศึกษาไทยในครั้งนี้
สําหรับโครงการ APYE เป็นการจัดกิจกรรมที่ต่อเนื่องจาก APYE ทั้ง 3 ครั้งที่ผ่านมาโดยครั้งที่1-2จัดขึ้นที่สาธารณรัฐฟิลิปปินส์ และครั้งที่ 3-4 จัดขึ้นที่ประเทศไทย โดยครั้งที่ 4 นี้จัดขึ้นระหว่างวันที่ 8-20 กรกฎาคม 2561 ซึ่งมีเยาวชนจากสถาบันอุดมศึกษา หน่วยงาน และองค์กรต่าง ๆ ทั้งภาครัฐและภาคเอกชนในภูมิภาคเอเชีย-แปซิฟิกเข้าร่วมจํานวน 127 คน เป็นกิจกรรมที่มุ่งเน้นเยาวชนรุ่นใหม่ที่มีบทบาทสําคัญในการบรรลุเป้าหมายการพัฒนาอย่างยั่งยืนของสหประชาชาติทั้ง 17 ด้าน (Sustainable Development Goals: SDGs) เนื่องจากตลอดระยะเวลากว่า 10 ปีที่ผ่านมา เยาวชนรุ่นใหม่ได้เข้ามามีส่วนร่วมในการพัฒนาประเทศในด้านต่าง ๆ อาทิ ด้านเศรษฐกิจ สังคม การเมืองการปกครอง เป็นต้น
นอกจากนี้APYEยังเป็นการแสดงพลังของเยาวชนในการขับเคลื่อนเป้าหมายการพัฒนาอย่างยั่งยืนให้บรรลุผลสําเร็จ รวมทั้งเปิดโอกาสให้เยาวชนได้สร้างเครือข่ายและระดมความเห็นเกี่ยวกับแผนการดําเนินงานอย่างเป็นรูปธรรมสําหรับการสร้างอนาคตที่ยั่งยืน ตลอดจนร่วมกันเฟ้นหาความท้าทายในบริบทด้านต่าง ๆ เพื่อส่งเสริมและผลักดันให้เยาวชนค้นหาทางออกหรือวิธีการเผชิญกับความท้าทายนั้นได้อย่างสร้างสรรค์ รอบด้าน และยั่งยืน
สําหรับกิจกรรมที่จัดขึ้น ประกอบด้วยการเรียนรู้เป้าหมายการพัฒนาอย่างยั่งยืนของสหประชาชาติ (SDGs) การฝึกอบรมการเป็นผู้ประกอบการออนไลน์ การลงพื้นที่ในชุมชน 5 แห่ง คือ บางสะแก จังหวัดสมุทรสงคราม, บ้านห้วยสะพานและหนองสาหร่าย จังหวัดกาญจนบุรี, บางสระเก้า จังหวัดจันทบุรี และบ้านดงบัง จังหวัดปราจีนบุรี ซึ่งจะช่วยให้เยาวชนจากหลากหลายประเทศในภูมิภาคได้เรียนรู้วิถีชีวิต ภูมิปัญญาท้องถิ่น แลกเปลี่ยนความรู้และวัฒนธรรม เพื่อเก็บข้อมูลนําไปพัฒนาเป็นโครงการแก้ไขปัญหาในชุมชนนั้น ๆ ต่อไป
Written byอรพรรณ ฤทธิ์มั่น
Photo Creditกิตติกร แซ่หมู่,อิทธิพล รุ่งก่อน
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-นายพุทธิพงษ์ฯ รมว.ดีอีเอส นำคณะผู้บริหารกระทรวง ร่วมพิธีถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา
วันอังคารที่ 2 มิถุนายน 2563
นายพุทธิพงษ์ฯ รมว.ดีอีเอส นําคณะผู้บริหารกระทรวง ร่วมพิธีถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา
นายพุทธิพงษ์ฯ รมว.ดีอีเอส นําคณะผู้บริหารกระทรวง ร่วมพิธีถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา
วันที่ 1 มิถุนายน 2563 (วันนี้) นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) และนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม พร้อมด้วยหัวหน้าส่วนราชการ ข้าราชการ และเจ้าหน้าที่ในสังกัดกระทรวงดิจิทัลเพื่อเศรษฐกิจและสังคม เข้าร่วม พิธีถวายพระพรชัยมงคลสมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิม พระชนมพรรษา วันที่ 3 มิถุนายน 2563 ณ บริเวณลานอเนกประสงค์ ชั้น 2 อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ
********************
รัฐบาลไทย-ข่าวทำเนียบรัฐบาล-สนธิรัตน์ เชื่อ แหล่งผ้าฝ้ายทอมือที่ใหญ่ที่สุดในประเทศไทย  ขับเคลื่อนเศรษฐกิจท้องถิ่นอย่างแท้จริง
วันอังคารที่ 18 เมษายน 2560
สนธิรัตน์ เชื่อ แหล่งผ้าฝ้ายทอมือที่ใหญ่ที่สุดในประเทศไทย  ขับเคลื่อนเศรษฐกิจท้องถิ่นอย่างแท้จริง
นายสนธิรัตน์ สนธิจิรวงศ์ รัฐมนตรีช่วยว่าการกระทรวงพาณิชย์เปิดเผยถึงผลการลงพื้นที่ “ตลาดหัตถกรรมผ้าฝ้ายทอมือบ้านดอยหลวง” ตําบลแม่แรง อําเภอป่าซาง จังหวัดลําพูน ซึ่งเป็นตลาดต้องชมแห่งใหม่ของจังหวัดลําพูนที่มุ่งสร้างความเข้มแข็งทางเศรษฐกิจให้กับชุมชน
ที่สืบสานภูมิปัญญาการทอผ้าจากรุ่น สู่รุ่นกว่า 200 ปี กลายเป็นแหล่งตลาดอัตลักษณ์ชุมชนผลิตผ้าฝ้ายทอมือที่ใหญ่ที่สุดในประเทศ
จากการลงพื้นที่จังหวัดลําพูนของรัฐมนตรีช่วยว่าการกระทรวงพาณิชย์และคณะเมื่อวันที่ 8 เมษายน 2560 พบว่า จังหวัดลําพูนมีศักยภาพและความโดดเด่นด้านศิลปวัฒนธรรมภูมิปัญญาท้องถิ่น มีสินค้าหัตถกรรมที่เป็นเอกลักษณ์ของท้องถิ่นอย่างน่าชื่นชม เช่น กลุ่มวิสาหกิจชุมชน บ้านริมร่อง ต.มะเขือแจ้ อ.เมือง จ.ลําพูน มีการผลิตสินค้าเด่นคือ ลําใยอบแห้งเนื้อสีทองใช้ตรา “ลําไยสวัสดี” ผลิตภัณฑ์ผ้าไหมยกดอก บ้านแม่สารบ้านตอง ต.เวียงยอง อ.เมือง จ.ลําพูน ซึ่งเป็นผลิตภัณฑ์ผ้าไหมยกดอกที่ได้รับการขึ้นทะเบียนสิ่งบ่งชี้ทางภูมิศาสตร์การกรมทรัพย์สินทางปัญญากระทรวงพาณิชย์เรียบร้อยแล้ว ตลาดหัตถกรรมผ้าทอแม่สารบ้านตอง เป็นหนึ่งในหมู่บ้านท่องเที่ยวทางวัฒนธรรมของจังหวัด มีชื่อเสียงทางด้านการทอผ้าไหมยกดอก เป็นสัญลักษณ์เฉพาะตัวที่ถูกถ่ายทอดจากรุ่นสู่รุ่น วิถีชีวิตของชาวบ้านเป็นไปอย่างเรียบง่าย ส่วนใหญ่มีอาชีพทํานา ทําสวน ช่างก่อสร้าง ช่างปูนปั้น ทอผ้า โดยผู้หญิงจะเรียนรู้การทอผ้าจากครอบครัวมาตั้งแต่ยังเป็นเด็กเกือบทุกหลังคาเรือนจะมีกี่ทอผ้าถือได้ว่าเป็นเอกลักษณ์ของหมู่บ้าน ส่วนผู้ชายจะเรียนรู้การทําปูนปั้นและงานก่อสร้างต่างๆ
สําหรับการตลาดหัตถกรรมผ้าทอมือบ้านดอยหลวง เป็น “ตลาดต้องชม”แห่งใหม่ของจังหวัดลําพูนเปิดดําเนินการทุกวันตั้งแต่ 8.00-16.00 น. โดยตลาดแห่งนี้มีการสืบทอดภูมิปัญญาจากรุ่นสู่รุ่นและนําเอาความเป็นชาติพันธุ์ชาวยอง (ชาวไทลื้อ) ออกมาเผยแพร่ทั้งภาษายอง วัฒนธรรมและวิถีชีวิตท้องถิ่น รวมทั้งผลิตภัณฑ์ผ้าฝ้ายทอมือ ซึ่งผูกพันกับวิถีชีวิตของชาวบ้านดอยหลวงมาเป็นเวลานาน ทั้งนี้รัฐมนตรีช่วยว่าการกระทรวงพาณิชย์ได้ฝากให้ผู้ว่าราชการจังหวัดลําพูนและหน่วยงานภาครัฐในพื้นที่ร่วมกับผู้ประกอบการพัฒนาสินค้าให้ขับเคลื่อนไปพร้อมๆ กับการเล่าเรื่องราวความเป็นมาของผลิตภัณฑ์โดยให้มุ่งเน้นการสร้างความแตกต่างจากผลิตภัณฑ์ในท้องที่อื่น ยากต่อการลอกเลียนแบบ สามารถขึ้นทะเบียนสิ่งบ่งชี้ทางภูมิศาสตร์ (Geographical Indication : GI) ซึ่งจะทําให้ผู้ประกอบการในพื้นที่มีโอกาสจําหน่ายสินค้าได้เพิ่มมากขึ้น มีรายได้ดีขึ้น เช่นเดียวกับผ้าไหมยกดอกลําพูน
“ลําพูนมีจุดแข็งทั้งด้านอัตลักษณ์ ศิลปวัฒนธรรม มีผ้าฝ้ายทอมือและผ้าไหมยกดอกที่ขึ้นชื่อรวมถึงกลุ่มผู้ประกอบการที่เข้มแข็ง ชุมชนมีแรงบันดาลใจพร้อมที่จะพัฒนาร่วมกับภาครัฐ สามารถดึงดูดนักท่องเที่ยวมาจับจ่ายใช้สอยส่งผลให้สมาชิกชุมชนมีรายได้ ทําให้เศรษฐกิจฐานรากแข็งแกร่ง ขอให้ทุกฝ่ายในพื้นที่มี   ความมุ่งมั่นเพื่อพัฒนาจุดแข็งของสินค้าและบริการ รวมทั้งอนุรักษ์วัฒนธรรมอันล้ําค่าให้คงอยู่ตลอดไป ”  นายสนธิรัตน์ กล่าว
รัฐบาลไทย-ข่าวทำเนียบรัฐบาล-กระทรวงเกษตรฯ ‘หนุนช๊อปยางเพื่อชาติ’ ส่งเสริมอุตสาหกรรมยางพาราของไทย
วันพุธที่ 28 พฤศจิกายน 2561
กระทรวงเกษตรฯ ‘หนุนช๊อปยางเพื่อชาติ’ ส่งเสริมอุตสาหกรรมยางพาราของไทย
กระทรวงเกษตรฯ ‘หนุนช๊อปยางเพื่อชาติ’ ส่งเสริมอุตสาหกรรมยางพาราของไทย เตรียมหารือเอกชนผลิตล้อยางเร่งขับเคลื่อนการรับซื้อให้มากขึ้น
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยว่า ตามที่นายกรัฐมนตรี (พลเอกประยุทธ์ จันทร์โอชา) มีนโยบายเน้นย้ําให้ภาครัฐเพิ่มสัดส่วนการใช้น้ํายางพาราภายในประเทศให้มากขึ้นโดยนําไปใช้ในกิจกรรมหรือสาธารณะประโยชน์ต่างๆ นั้น ขณะนี้กระทรวงเกษตรและสหกรณ์ ได้รับการรายงานจากผู้ว่าราชการจังหวัด เกษตรและสหกรณ์จังหวัด และการยางแห่งประเทศไทยที่ประจําในแต่ละจังหวัด ว่า จะมีการเชิญประชุมนายกองค์การบริหารส่วนท้องถิ่น เพื่อกําหนดแผนการใช้ยางพาราทําถนนในเขตพื้นที่ของจังหวัด และในเขตขององค์กรปกครองส่วนท้องถิ่น (อปท.) ประกอบกับกําหนดแผนการใช้ยางพาราสําหรับทําถนนนั้นมี 2 ประเภท ได้แก่ 1) พาราแอสฟัลติก ( Para Asphaltic ) และ 2) พาราซอยซีเมนต์ ( Parasol Cemen ) โดยส่วนใหญ่จะเน้นทําพาราซอยซีเมนต์ เพราะเป็นถนนในหมู่บ้าน ส่วนพาราแอสฟัลติก คือถนนใหญ่ ซึ่งอยู่ในอํานาจหน้าที่ของกระทรวงคมนาคม ขณะนี้กระทรวงเกษตรและสหกรณ์ ได้ดําเนินการขอแบบแปลนกลาง (แบบประเมินราคากลาง) คาดว่าแบบรับรองโครงสร้างถนนพาราแอสฟัลติกจะดําเนินการแล้วเสร็จภายในสัปดาห์นี้ นอกจากนี้กระทรวงมหาดไทย ได้ออกหนังสือสั่งการไปยัง อปท. ให้นายก อปท. สามารถใช้งบประมาณสะสมขององค์กรมาทําถนนได้
ขณะเดียวกัน กระทรวงเกษตรและสหกรณ์ได้ตั้งศูนย์อํานวยการติดตามโครงการทําถนนและยางพารา ควบคู่กับกระทรวงมหาดไทย เพื่อบูรณาการทํางานสนับสนุนและช่วยเหลือกัน และยืนยันว่าโครงการนี้สามารถดูดซับปริมาณยางพาราที่มีอยู่จํานวนมากให้หมดลงไปได้ อีกทั้งได้รับการรายงานว่า จ.เชียงใหม่ มีน้ํายางพาราจํานวน 3,000 ตัน อปท. จํานวน 65 องค์กร ได้รับรายงานจากผู้ว่าฯ ว่า น้ํายางที่มีอยู่ในขณะนี้ไม่พอต่อความต้องการ จึงได้แนะแนวทางในการนําน้ํายางจากจังหวัดใกล้เคียง เช่น แม่ฮ่องสอน ลําพูน ลําปาง มาใช้ได้ ส่วนการซื้อน้ํายางสด ขอให้ซื้อจากสถาบันเกษตรกร, กลุ่มเกษตรกร, สหกรณ์การเกษตรและรัฐวิสาหกิจชุมชน ซึ่งการยางแห่งประเทศไทย ( กยท.) เป็นผู้รับรอง และในการซื้อน้ํายางนั้น ใช้ราคากลางซึ่ง กยท. ประกาศทุกวัน เป็นราคารับซื้อ
“กระทรวงเกษตรและสหกรณ์สนับสนุนให้ซื้อน้ํายางจากสถาบันเกษตรกรโดยตรง เนื่องจากขณะนี้ชาวสวนยางกําลังได้รับความเดือดร้อนและเพื่อเป็นการดูดซับ และรัฐบาลพยายามดูแลให้เกษตรกรสามารถดํารงชีพอยู่ได้และมีรายได้มากขึ้น อีกทั้งกระทรวงเกษตรฯ จะเชิญผู้ประกอบการแปรรูปทํายางล้อรถยนต์ ทั้งในและต่างประเทศ มาร่วมหารือกัน ซึ่งในส่วนของการจําหน่ายต่างประเทศนั้น จะขอความร่วมมือให้รับซื้อน้ํายางพารามากขึ้นกว่าปกติ” นายกฤษฎา กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasettha
รัฐบาลไทย-ข่าวทำเนียบรัฐบาล-24 มิ.ย.นี้ ครั้งแรกของประเทศไทยกับประสบการณ์การซื้อพันธบัตรผ่านวอลเล็ต
วันอังคารที่ 23 มิถุนายน 2563
24 มิ.ย.นี้ ครั้งแรกของประเทศไทยกับประสบการณ์การซื้อพันธบัตรผ่านวอลเล็ต
จากการที่ธนาคารกรุงไทย ได้รับความไว้วางใจ ในการพัฒนาช่องทางการซื้อขายพันธบัตรออมทรัพย์รุ่นวอลเล็ต สบม. ของกระทรวงการคลัง ผ่านวอลเล็ต สบม. (วอลเล็ตสะสมบอนด์มั่งคั่ง) บนแอปพลิเคชันเป๋าตัง ซึ่งเป็นการซื้อขายพันธบัตรแบบดิจิทัลครั้งแรกของประเทศ
จากการที่ธนาคารกรุงไทย ได้รับความไว้วางใจ ในการพัฒนาช่องทางการซื้อขายพันธบัตรออมทรัพย์รุ่นวอลเล็ต สบม. ของกระทรวงการคลัง ผ่านวอลเล็ต สบม. (วอลเล็ตสะสมบอนด์มั่งคั่ง) บนแอปพลิเคชันเป๋าตัง ซึ่งเป็นการซื้อขายพันธบัตรแบบดิจิทัลครั้งแรกของประเทศ พลิกกระบวนท่าการซื้อขายพันธบัตรอย่างสิ้นเชิง และทําให้การจําหน่ายพันธบัตรสอดคล้องกับโลกอนาคต นั้น
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยถึงความพร้อมในการรองรับการซื้อขายพันธบัตรออมทรัพย์รุ่นวอลเล็ต สบม. ซึ่งจะเริ่มจําหน่ายในวันที่ 24 มิถุนายน 2563 ตั้งแต่เวลา 8.30 น. เป็นต้นไป ผ่านวอลเล็ต สบม. บนแอปพลิเคชันเป๋าตัง ว่าขณะนี้ระบบมีความพร้อม และมั่นใจว่าการซื้อขายพันธบัตรผ่านช่องทางดิจิทัลในครั้งนี้ จะสร้างประสบการณ์ที่ดีให้กับนักลงทุน โดยเฉพาะกลุ่มนักลงทุนหน้าใหม่ ที่มีอายุตั้งแต่ 15 ปีขึ้นไป ช่วยสร้างนิสัยการออมให้กับเยาวชน ด้วยผลิตภัณฑ์ที่อยู่บนแพลตฟอร์มที่ทันสมัย เหมาะกับไลฟ์สไตล์ และจะเป็นช่องทางหลักในการซื้อขายพันธบัตรในอนาคต ซึ่งคาดว่าพันธบัตรออมทรัพย์รุ่นวอลเล็ต สบม. วงเงินรวมไม่เกิน 200 ล้านบาท จะได้รับความสนใจอย่างมาก เพราะเป็นครั้งแรกที่สามารถลงทุนในพันธบัตรออมทรัพย์เพียง 100 บาท และเพิ่มขึ้นครั้งละ 100 บาท แต่ไม่เกิน 500,000 บาท
“ขณะนี้ผู้ที่สนใจซื้อพันธบัตรออมทรัพย์รุ่นวอลเล็ต สบม. ได้ดาวน์โหลดแอปพลิเคชั่นเป๋าตัง ผ่านแอปสโตร์และ กูเกิ้ลสโตร์ พร้อมสมัครและลงทะเบียนวอลเล็ต สบม. เป็นจํานวนมาก สําหรับขั้นตอนการซื้อพันธบัตร เพียงโอนเงินเข้าวอลเล็ต สบม. ด้วย Wallet ID หรือ QR PromptPay ผ่าน Mobile Banking ของทุกธนาคาร ตามวงเงินที่แต่ละธนาคารกําหนด จากนั้นเลือกพันธบัตรที่ต้องการซื้อ ระบุจํานวนเงิน และกดยืนยันการชําระเงิน ด้วย PIN โดยจะได้รับหลักฐานการชําระเงินเป็น E-Slip Payment ที่จัดเก็บในมือถือโดยอัตโนมัติ สําหรับลูกค้า Krungthai NEXT ที่ต้องการปรับวงเงิน เพื่อโอนเข้าวอลเล็ต สบม. สําหรับซื้อพันธบัตรนั้น สามารถทําได้ง่ายๆ ด้วยตนเอง บนแอปพลิเคชัน Krungthai NEXT โดยไม่ต้องไปสาขา”
นายผยง ศรีวณิช กล่าวเพิ่มเติมว่า ธนาคารได้ออกแบบแอปพลิเคชันเป๋าตัง เป็นระบบการเงินแบบเปิด สามารถรองรับวอลเล็ตได้หลายตัวพร้อมๆกัน และนําเทคโนโลยี Blockchain มาประยุกต์ออกแบบใหม่ เพื่อรองรับการเงินในโลกแห่งอนาคต สําหรับวอลเล็ต สบม.นี้ ได้ออกแบบการซื้อขายพันธบัตรเป็นแบบรวมศูนย์ สามารถซื้อขายแบบทันที ซึ่งผู้ขายมีข้อมูลผลลัพธ์การขายเป็นรายนาที ผู้ซื้อเห็นข้อมูลของเงินและพันธบัตรในวอลเล็ตเดียวกัน และข้อมูลการถือครองจะแสดงให้เห็นในวอลเล็ตทันที ไม่ต้องรอ 15 วันเหมือนที่ผ่านมา นอกจากนี้ ยังดูข้อมูลการซื้อ ตรวจสอบประวัติการซื้อ และดาวน์โหลดเอกสารต่างๆ และธนาคารอยู่ระหว่างพัฒนาวอลเล็ต สบม. ให้สามารถซื้อขายพันธบัตรในตลาดรอง เพื่อเพิ่มสภาพคล่องให้กับพันธบัตรรัฐบาล รวมทั้งส่งเสริมตลาดเงินตลาดทุนของประเทศ
พันธบัตรออมทรัพย์รุ่นวอลเล็ต สบม. จ่ายอัตราดอกเบี้ยคงที่ร้อยละ 1.70 ต่อปี เข้าวอลเล็ตทันที ปีละ 2 ครั้ง ในวันที่ 24 ธันวาคม และ 24 มิถุนายน และเมื่อพันธบัตรครบกําหนดอายุ 3 ปี จะได้รับเงินต้นคืนเข้าวอลเล็ตเช่นกัน ข้อมูลเพิ่มเติม ติดตามผ่านช่องทางโซเชียลมีเดีย Krungthai Care
รัฐบาลไทย-ข่าวทำเนียบรัฐบาล-“เครือข่ายยุติธรรมชุมชน” สานพลังกองทุนหมู่บ้าน นำความยุติธรรมสู่ประชาชน
วันศุกร์ที่ 17 มีนาคม 2560
“เครือข่ายยุติธรรมชุมชน” สานพลังกองทุนหมู่บ้าน นําความยุติธรรมสู่ประชาชน
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานเปิดการประชุมเชิงปฏิบัติการการขับเคลื่อนเครือข่ายกองทุนหมู่บ้านและชุมชนเมืองในการพัฒนาเศรษฐกิจฐานราก
เมื่อวันศุกร์ที่ ๑๗ มีนาคม ๒๕๖๐ เวลา ๐๙.๓๐ น.
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานเปิดการประชุมเชิงปฏิบัติการการขับเคลื่อนเครือข่ายกองทุนหมู่บ้าน
และชุมชนเมืองในการพัฒนาเศรษฐกิจฐานราก
พร้อมทั้งปาฐกถาพิเศษเรื่อง “การประสานพลังเครือข่ายกองทุนหมู่บ้าน
และชุมชนเมืองร่วมขับเคลื่อนเครือข่ายยุติธรรมชุมชน”
โดยรัฐมนตรีว่าการกระทรวงยุติธรรม ได้กล่าวถึงความร่วมมือระหว่างกระทรวงยุติธรรม
และกองทุนหมู่บ้านและชุมชนเมืองแห่งชาติว่า
จะเป็นจุดเริ่มต้นที่ดีในการสร้างสังคมให้มีความยุติธรรมและความเสมอภาค
โดยการนําศักยภาพของกองทุนหมู่บ้านและชุมชนเมืองแห่งชาติ
ผนึกกําลังกับการนําความรู้และบริการด้านกฎหมาย
ดําเนินการขับเคลื่อนยุติธรรมชุมชนให้มีความเข้มแข็งมากยิ่งขึ้น
เดินหน้านําความยุติธรรมไปสู่พี่น้องประชาชนในระดับหมู่บ้าน ตําบล และอําเภอทั่วประเทศไทย
จากนั้น นายธวัชชัย ไทยเขียว รองปลัดกระทรวงยุติธรรม
ร่วมบรรยาย เรื่อง “แนวทางการดําเนินงานขับเคลื่อนยุติธรรมชุมชน”
ณ ห้องวายุภักษ์ แกรนด์ บอลรูม ชั้น ๔
โรงแรมเซ็นทรา บายเซ็นทราศูนย์ราชการและคอนเวนชันเซ้นเตอร์ ถนนแจ้งวัฒนะ
ศูนย์ราชการเฉลิมพระเกียรติฯ เขตหลักสี่
รัฐบาลไทย-ข่าวทำเนียบรัฐบาล-ครม.อนุมัติแต่งตั้งผู้ตรวจราชการกระทรวงศึกษาธิการ 3 ราย
วันอังคารที่ 29 พฤศจิกายน 2559
ครม.อนุมัติแต่งตั้งผู้ตรวจราชการกระทรวงศึกษาธิการ 3 ราย
ผลการประชุมคณะรัฐมนตรี เมื่อวันอังคารที่ 29 พฤศจิกายน 2559 ในส่วนที่เกี่ยวข้องกับกระทรวงศึกษาธิการ คือ มีมติอนุมัติตามที่กระทรวงศึกษาธิการเสนอแต่งตั้งข้าราชการพลเรือนสามัญ สังกัดกระทรวงศึกษาธิการ ให้ดํารงตําแหน่งประเภทบริหารระดับสูง จํานวน 3 ราย
1. นายพีรศักดิ์ รัตนะรองเลขาธิการคณะกรรมการส่งเสริมการศึกษาเอกชน ดํารงตําแหน่งผู้ตรวจราชการกระทรวงศึกษาธิการ
2. นายประเสริฐ หอมดีรองเลขาธิการสํานักงานส่งเสริมการศึกษานอกระบบและการศึกษาตามอัธยาศัย ดํารงตําแหน่งผู้ตรวจราชการกระทรวงศึกษาธิการ
3. นางจินตนา มีแสงพราวรองเลขาธิการคณะกรรมการข้าราชการครูและบุคลากรทางการศึกษา ดํารงตําแหน่งผู้ตรวจราชการกระทรวงศึกษาธิการ
ทั้งนี้ ตั้งแต่วันที่ทรงพระกรุณาโปรดเกล้าฯ แต่งตั้งเป็นต้นไปเพื่อทดแทนผู้เกษียณอายุราชการและตําแหน่งที่ว่าง และรองนายกรัฐมนตรี (พล.อ.อ.ประจิน จั่นตอง) ได้ให้ความเห็นชอบด้วยแล้ว
รัฐบาลไทย-ข่าวทำเนียบรัฐบาล-รัฐมนตรี อุตตมฯ เป็นประธานประกาศผลและมอบรางวัลพระราชทานสมเด็จพระเทพรัตนราชสุดา สยามบรมราชกุมารี Thailand Corporate Excellence Awards 2018 และประธานมอบรางวัล SMEs Excellence Awards
วันศุกร์ที่ 30 พฤศจิกายน 2561
รัฐมนตรี อุตตมฯ เป็นประธานประกาศผลและมอบรางวัลพระราชทานสมเด็จพระเทพรัตนราชสุดา สยามบรมราชกุมารี Thailand Corporate Excellence Awards 2018 และประธานมอบรางวัล SMEs Excellence Awards
นายอุตตม สาวนายน รัฐมนตรีว่าการกระทรวงอุตสาหกรรม เป็นประธานในงานพิธีประกาศผลและมอบรางวัลพระราชทานสมเด็จพระเทพรัตนราชสุดา สยามบรมราชกุมารี Thailand Corporate Excellence Awards 2018 และประธานมอบรางวัล SMEs Excellence Awards 2018
เมื่อวันที่ 29 พฤศจิกายน 2561 นายอุตตม สาวนายน รัฐมนตรีว่าการกระทรวงอุตสาหกรรม เป็นประธานในงานพิธีประกาศผลและมอบรางวัลพระราชทานสมเด็จพระเทพรัตนราชสุดา สยามบรมราชกุมารี Thailand Corporate Excellence Awards 2018 และประธานมอบรางวัล SMEs Excellence Awards 2018 โดยมีนายพารณ อิศรเสนา ณ อยุธยา ผู้อํานวยการสถาบันบัณฑิตบริหารธุรกิจศศินทร์ แห่งจุฬาลงกรณ์มหาวิทยาลัย และนายธีรนันท์ ศรีหงส์ ประธานสมาคมการจัดการธุรกิจแห่งประเทศไทย (TMA) ให้การต้อนรับ ณ ห้องฉัตรา บอลรูม โรงแรมสยาม เคมปินสกี้ กรุงเทพฯ
โครงการ Thailand Corporate Excellence Awards จัดขึ้นเป็นปีที่ 16 โดยได้รับพระมหากรุณาธิคุณจากสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ พระราชทานรางวัล Thailand Corporate Excellence Awards 2018 แก่องค์กรที่มีความเป็นเลิศทางด้านการบริหารจัดการสาขาต่างๆ รวม 9 สาขารางวัล เพื่อประกาศเกียรติคุณแก่องค์กรที่มีความเป็นเลิศและสร้างความเข้มแข็งให้กับธุรกิจ และยังมีรางวัล SMEs Excellence Awards 2018 เพื่อประกาศเกียรติคุณให้กับผู้ประกอบการ SMEs ที่มีความเป็นเลิศในเรื่องการบริหารจัดการ และสร้างความภาคภูมิใจและเป็นกําลังใจให้ผู้ประกอบการ SMEs ในการดําเนินธุรกิจและพัฒนาการบริหารจัดการเพื่อให้สามารถแข่งขันในตลาดโลกได้อย่างยั่งยืนต่อไป
รัฐบาลไทย-ข่าวทำเนียบรัฐบาล-สรรพากรเพิ่มเวลาให้บริการโทร. 1161 รองรับการขยายเวลายื่นแบบภาษีเงินได้บุคคลธรรมดาและภาษีเงินได้นิติบุคคลที่สิ้นสุด 31 สิงหาคม 2563
วันพฤหัสบดีที่ 18 มิถุนายน 2563
สรรพากรเพิ่มเวลาให้บริการโทร. 1161 รองรับการขยายเวลายื่นแบบภาษีเงินได้บุคคลธรรมดาและภาษีเงินได้นิติบุคคลที่สิ้นสุด 31 สิงหาคม 2563
สรรพากรเพิ่มเวลาให้บริการตอบปัญหาภาษีทางโทรศัพท์วันทําการ ตั้งแต่เวลา 08.30 – 20.00 น. วันเสาร์ เวลา 08.30 – 16.00 น. ตลอดเดือนสิงหาคม 2563 รองรับการขยายเวลายื่นแบบภาษีเงินได้บุคคลธรรมดา และภาษีเงินได้นิติบุคคล
สรรพากรเพิ่มเวลาให้บริการตอบปัญหาภาษีทางโทรศัพท์วันทําการ ตั้งแต่เวลา 08.30 – 20.00 น. วันเสาร์ เวลา 08.30 – 16.00 น. ตลอดเดือนสิงหาคม 2563 รองรับการขยายเวลายื่นแบบภาษีเงินได้บุคคลธรรมดา และภาษีเงินได้นิติบุคคล ที่ขยายเวลาออกไปสิ้นสุดในวันที่ 31 สิงหาคม 2563 พร้อมแนะนําให้ยื่นแบบทางอินเทอร์เน็ต เพราะง่าย สะดวก รวดเร็ว หากชําระภาษีไว้เกินให้ผูกกับระบบพร้อมเพย์จะได้ภาษีคืนเร็วกว่า
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “เนื่องจากปีนี้กรมสรรพากรได้ขยายเวลาการยื่นแบบภาษีเงินได้บุคคลธรรมดาปีภาษี 2562 (ภ.ง.ด.90 ภ.ง.ด.91 และ ภ.ง.ด. 95) รวมทั้งภาษีเงินได้นิติบุคคลสําหรับรอบระยะเวลาบัญชี 2562 (ภ.ง.ด. 50 และ ภ.ง.ด. 55) เฉพาะรายที่อยู่นอกตลาดหลักทรัพย์ฯ ขยายออกไปถึงวันที่ 31 สิงหาคม 2563 ซึ่งในแต่ละปีจะมีผู้เสียภาษีและประชาชนใช้บริการสอบถามปัญหาภาษีทางโทรศัพท์ (โทร. 1161) เป็นจํานวนมาก ดังนั้น เพื่อเป็นการอํานวยความสะดวกให้แก่ผู้เสียภาษีและประชาชน กรมสรรพากรจึงได้เพิ่มเวลาการให้บริการตอบปัญหาภาษีทางโทรศัพท์ (โทร. 1161) ตลอดเดือนสิงหาคม 2563 วันทําการ (จันทร์ - ศุกร์) เวลา 08.30 – 20.00 น. และทุกวันเสาร์ เวลา 08.30 – 16.00 น. เว้นวันหยุดนักขัตฤกษ์ ทั้งนี้ เพื่อมุ่งหวังให้ผู้เสียภาษีและผู้ประกอบการ ได้รับบริการที่สะดวกรวดเร็ว นอกจากนี้ผู้ใช้บริการยังสามารถรับฟังข้อมูลอัตโนมัติและขอรับเอกสารทางโทรสารได้ทุกวันตลอด 24 ชั่วโมง สําหรับผู้ที่ยังไม่ได้ยื่นแบบแสดงรายการภาษี กรมสรรพากรขอแนะนําให้ยื่นแบบฯ ทางอินเทอร์เน็ต และหากชําระภาษีไว้เกินขอให้ผูกบัญชีธนาคารที่ขอคืนภาษี กับระบบพร้อมเพย์ จะช่วยให้ได้ภาษีคืนเร็วขึ้นด้วย”
โฆษกกรมสรรพากร กล่าวเพิ่มเติมว่า “จากการรวบรวมสถิติการโทรศัพท์เข้ามาสอบถามปัญหาภาษี ในแต่ละวันทําการนั้น กรมสรรพากรพบว่าช่วงเวลาที่มีประชาชนนิยมโทรศัพท์เข้ามาสอบถามมากที่สุด คือ ระหว่างเวลา 09.00 – 16.00 น. ส่วนเวลาที่มีผู้ใช้บริการไม่มากนัก คือ เวลา 08.30 – 09.00 น. และ เวลา 16.00 – 18.00 น. จึงขอแนะนําให้ผู้ที่ต้องการใช้บริการสอบถามปัญหาภาษีทางโทรศัพท์ เลือกช่วงเวลาที่เหมาะสม ซึ่งจะทําให้เจ้าหน้าที่สรรพากรสามารถให้บริการประชาชนได้อย่างทั่วถึงมากยิ่งขึ้น หรืออาจจะใช้บริการสอบถามจาก Chat Bot “น้องอารี” บนหน้าเว็บไซต์กรมสรรพากร www.rd.go.th สําหรับการสอบถามเกี่ยวกับภาษีเงินได้บุคคลธรรมดา ภาษีมูลค่าเพิ่ม หรือมาตรการภาษีช่วยผู้ได้รับผลกระทบจาก COVID – 19 ได้อีกทางหนึ่งด้วย”
กรมสรรพากร เต็มที่ เต็มใจ ให้ประชาชน
สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-ไทย – เนเธอร์แลนด์กระชับความร่วมมือด้านยุติธรรม บนพื้นฐานของหลักกฎหมายไทยและหลักปฏิบัติสากล
วันศุกร์ที่ 23 สิงหาคม 2562
ไทย – เนเธอร์แลนด์กระชับความร่วมมือด้านยุติธรรม บนพื้นฐานของหลักกฎหมายไทยและหลักปฏิบัติสากล
ไทย – เนเธอร์แลนด์กระชับความร่วมมือด้านยุติธรรม บนพื้นฐานของหลักกฎหมายไทยและหลักปฏิบัติสากล
วันนี้ (23 สิงหาคม 2562) เวลา 13.30 น. ณ ทําเนียบรัฐบาล นายเฟอร์ดินาน ครัปเปอร์เฮาส์ (Mr. Ferdinand Grapperhaus) รัฐมนตรีว่าการกระทรวงยุติธรรมและความมั่นคง ราชอาณาจักรเนเธอร์แลนด์ เข้าเยี่ยมคารวะพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สรุปสาระสําคัญของการสนทนา ดังนี้
นายกรัฐมนตรีกล่าวยินดีที่ได้พบ เชื่อมั่นว่าจากประสบการณ์และความเชี่ยวชาญในด้านกฎหมายและกระบวนการยุติธรรมของเนเธอร์แลนด์ จะทําให้การเยือนในครั้งนี้จะนําไปสู่ความร่วมมือที่ใกล้ชิดระหว่างหน่วยงานยุติธรรมของสองประเทศต่อไป
โอกาสนี้ นายกรัฐมนตรียังได้กล่าวชื่นชมเนเธอร์แลนด์ที่ให้ความสําคัญกับหลักการสิทธิมนุษยชนและการคุ้มครองดูแลคนชาติของตน รวมถึงนโยบายการส่งเสริมระบบพหุภาคีนิยม บนพื้นฐานของกฎกติการะหว่างประเทศ การพัฒนาอย่างยั่งยืน และการปกป้องสิทธิมนุษยชน ซึ่งล้วนเป็นประเด็นที่รัฐบาลไทยสนับสนุนและให้ความสําคัญเช่นกัน พร้อมย้ําว่า ไทยดําเนินกระบวนการ บนพื้นฐานหลักกฎหมายของไทย และสอดคล้องกับหลักปฏิบัติสากล
ด้านรัฐมนตรีฯ กล่าวยินดีที่ความสัมพันธ์ทางการทูตของทั้งสองประเทศพัฒนามาเป็นเวลากว่า 415 ปี ครอบคลุมหลากหลายสาขา ทั้งในระดับทวิภาคี ระดับภูมิภาค และในเวทีระหว่างประเทศ
ทั้งนี้ ไทยและเนเธอร์แลนด์ถือเป็นหุ้นส่วนทางเศรษฐกิจที่สําคัญระหว่างกัน โดยเนเธอร์แลนด์เป็นประเทศที่มีการลงทุนในไทยสูงที่สุดในสหภาพยุโรป โดยนายกรัฐมนตรีได้กล่าวเชิญเนเธอร์แลนด์ให้ขยายการลงทุนในประเทศไทย โดยเฉพาะโครงการ EEC ในสาขาที่มีความเชี่ยวชาญ เช่น โลจิสติกส์ การบริหารจัดการน้ํา และการพัฒนาอุตสาหกรรมการเกษตรและอาหาร เป็นต้น
******************************